सुबह से व्यक्ति के परिजन कर रहे थे तलाश, मिले जूते और कार, तलाश जारी
अबोहर|हनुमानगढ़ रोड़पर एक माईनर के किनारे मंगलवार को स्थानीय निवासी के जूते, कार अन्य सामान बरामद हुआ है। देर शाम तक परिजनों द्वारा गायब हुए व्यक्ति की तलाश जारी थी, लेकिन उसका कोई सुराग नहीं लगा। मामले की जानकारी मिलते ही समाज सेवी संस्था नर सेवा नारायण सेवा के प्रधान राजू चराया मौके पर पहुंचे और उन्होंने कार्रवाई शुरु करवाई। बस स्टेंड के निकट निवासी हरीश गिल्होत्रा सुबह से ही अपने घर से गायब थे, दोपहर के समय वो अपनी कार पर हनुमानगढ़ बाईपास पर माईनर के पास एक चाय की दुकान पर आए और वहां से एक सिगरेट लेकर टहलने के लिए चले गए। कुछ देर बाद वो वापस आए और उन्होंने मोबाइल कार में छोड़कर चले गए। थोड़ी देर बाद किसी ने सूचना दी कि माईनर के किनारे जूते अन्य सामान पड़ा हुआ है। दुकानदार ने इसकी जानकारी राजू चराया के पास पहुंचाई तो उन्होंने इसकी जानकारी मीडिया और पुलिस को दी। परिजन भी मौके पर पहुंच गए और सामान की पहचान हो गई।
गिल्होत्रा देर शाम तक कहां थे इसके बारे में तो नहीं पता चल सका लेकिन कयास लगाए जा रहे हैं कि उन्होंने आत्महत्या करने का प्रयास करते हुए माईनर में छलांग लगाई है। परिजनों के अनुसार एक माह पहले उनकी माता का देहांत हो गया था जिस कारण वो मानसिक तनाव में चल रहे थे।
हरीश गिल्होत्रा।
hin_Deva hin_Deva hin_Deva mai_Deva